Virallinen lehti nro C 082 , 17/03/1998 s. 0005



KIRJALLINEN KYSYMYS E-1060/97 neuvostolle esittäjä(t): Jacques Donnay (UPE) ja Jean-Claude Pasty (UPE) (24. maaliskuuta 1997) Aihe: Surinamista peräisin oleva laiton kokaiinikauppa Pohjois-Ranskan, varsinkin Lillen alueen väestö, kärsii yhä enemmän Kolumbiasta ja Surinamista Alankomaiden kautta tulevaan huumekauppaan liittyvistä tuhoisista vaikutuksista. Alankomaiden lehdistö on sitä paitsi äskettäin levittänyt tietoja Surinamin mafian toimintaan liittyvän kokaiinikaupan laajuudesta. Alankomaiden oikeusministerillä näyttää lisäksi olevan tällä hetkellä riittävät todisteet, joiden perusteella kyseisestä laittomasta kaupasta selvästi vastuussa olevia vastaan voidaan nostaa syyte. Olisi suotavaa, että Alankomaiden oikeuslaitos tekisi aloitteen oikeustoimista, sillä se täydentäisi tehtyjä diplomaattisia sopimuksia. 1. Ottaen huomioon sen, että Eurooppa-neuvosto on vahvistanut huumekaupan torjunnan yhdeksi prioriteeteistaan, aikooko Eurooppa-neuvoston puheenjohtaja kehottaa Alankomaiden hallitusta ryhtymään toimenpiteisiin kyseistä huumekauppaa harjoittavia vastaan? 2. Onko Eurooppa-neuvoston puheenjohtaja lisäksi valmis ryhtymään sekä yhteistyöhön, erityisesti poliisivoimien kanssa, että toimiin kyseistä aihetta koskeviin asiakirjoihin tutustumista varten, muiden tämän huumekaupan uhreina olevien unionin kumppaneiden kanssa? Vastaus (16. lokakuuta 1997) 1. Laittoman huumekaupan torjuminen oli sekä Irlannin että Alankomaiden puheenjohtajakausien tärkeimpiä painoalueita vuoden 1996 jälkipuoliskolla ja vuoden 1997 alkupuoliskolla.On tehty useita neuvoston päätöksiä, jotka tähtäävät jäsenvaltioiden ja niiden rikosten torjunnasta vastaavien viranomaisten väliseen tehostettuun yhteistyöhön huumausaineiden torjunnassa, kuten: - yhteinen toiminta 29 päivältä marraskuuta1996 tulliviranomaisten ja liikealan järjestöjen välisestä yhteistyöstä huumekaupan torjunnassa, - yhteinen toiminta 29 päivältä marraskuuta 1996 huumeiden kemiallista profilointia koskevasta tietojenvaihdosta jäsenvaltioiden välisen tehostetun yhteistyön helpottamiseksi laittoman huumekaupan torjunnassa, - neuvoston päätöslauselma 29 päivältä marraskuuta 1996 poliisi- ja tulliviranomaisten välisistä sopimuksista huumausaineiden torjumiseksi, - yhteinen toiminta 17 päivältä joulukuuta 1996 Euroopan unionin jäsenvaltioiden lainsäädäntöjen ja käytäntöjen lähentämisestä huumeiden väärinkäytön torjumiseksi sekä laittoman huumekaupan ehkäisemiseksi ja torjumiseksi, - neuvoston päätöslauselma 20 päivältä joulukuuta 1996 törkeästä huumausainekaupasta säädettävistä rangaistuksista, - yhteinen toiminta 9 päivältä kesäkuuta 1997 valvonnan kohdentamisperusteiden, valintamenetelmien jne. tarkentamisesta sekä tullin ja poliisin tietojen keruusta, ja - yhteinen toiminta 16 päivältä kesäkuuta 1997 uusiin synteettisiin huumausaineisiin liittyvästä tietojenvaihdosta, riskien arvioinnista ja valvonnasta. 2. Euroopan unionin ja Latinalaisen Amerikan alueen välistä yhteistyötä laittoman huumekaupan torjunnassa kehitetään jatkuvasti. Ministeritason kokous Andien yhteisön kanssa pidettiin syyskuussa 1995. Kyseisen kokouksen seurauksena pidettiin korkean tason asiantuntijakokouksia maaliskuussa 1996 ja kesäkuussa 1997. 3. Alankomaiden puheejohtajakautena kiinnitettiin erityistä huomiota Latinalaisen Amerikan rikollisjärjestöjen vastaiseen toimintaan. Europolin huumausaineyksikkö EDU laati selvityksen, ja sen suositusten täytäntöönpano alkaa Luxemburgin puheejohtajakaudella. Puheenjohtajavaltio ei toistaiseksi ole ryhtynyt erikoistoimiin Surinamista peräisin olevan huumekaupan osalta. Yksittäisen jäsenvaltion aloittama rikosasiaa koskeva oikeudenkäynti tai jokin muu toiminta tapahtuu kyseisen valtion vastuulla eikä kuulu neuvoston toiminnan piiriin.